הקלר וקוך HK416

ה-HK416 הוא רובה סער שפותח על ידי חברת הקלר וקוך הגרמנית ונמצא בשירות מספר מדינות החל מ-2004. הנשק פותח בשיתוף פעולה עם כוח דלתא של ארצות הברית במהלך שנות ה-90 כמחליף ל-M4, והוא מבוסס על עיצוב הבריח של ה-G36. ה-HK416 הוא רובה השירות של נורווגיה, מונטנגרו, גרמניה (בתהליך קליטה), צרפת (בתהליך קליטה), חיל הנחתים של ארצות הברית (ה-M27), סינגפור (חיל הים) ואוסטרליה. בנוסף, דגמי ה-HK416 השונים נמצאים בשירות יחידות שונות, לרוב יחידות מיוחדות, וגם יחידות טקטיות משטרתיות ברחבי העולם. על בסיס ה-HK416 פותח גם רובה בקליבר 7.62x51 מ"מ נאט"ו בשם HK417, המאופיין בדיוק וטווח רב עם קצב אש נמוך יותר. ה-HK417 משמש בעיקר כרובה קרב או רובה קלעים ונמצא אף הוא בשימוש מגוון יחידות צבא ומשטרה ברחבי העולם כולל צבא ארצות הברית (תחת השם M110A2) והצבא הגרמי (תחת השם G27 ו-G28). HK416: הדגם הבסיסי בקליבר 5.56x45 מ"מ נאט"ו בעל מספר וריאציות עם אורכי קנה שונים. D10RS: אורך קנה 264 מ"מ (10.4 אינץ') D145RS: אורך קנה 368 מ"מ (14.5 אינץ') D165RS: אורך קנה 419 מ"מ (16.5 אינץ') D20RS: אורך קנה 508 מ"מ (20 אינץ') HK416C: דגם אולטרה קומפקטי בעל אורך קנה של 228 מ"מ (9 אינץ'), לא הוכנס לייצור. HK416D: דגם שהתבסס על ה-D165RS (אורך קנה 419 מ"מ) כהתאמה לצורכי חיל הנחתים של ארצות הברית. הוא הוכנס לשירות החיל ב-2011 בתור רובה חי"ר אוטמטי M27 בתפקיד רובה אוטומטי חולייתי (מקלע קל), החל מ-2018 הפך גם לרוס"ר הסדיר בחיל הנחתים (במקום ה-M4). HK416N: דגם שפותח עבור דרישות הכוחות המזוינים של נורווגיה ונכנס לשירות בתור הרובה הסדיר של הכוחות הנורווגים. HK416K: (‏kort - קצר) גרסה מקוצרת של ה-HK416N בשירות נורווגי. HK416S: (‏skarpskytter - צלף) גרסת רובה קלעים בשירות נורווגי. HK416F: דגם שפותח עבור דרישות הכוחות המזוינים של צרפת והחל בתהליך קליטה כרובה הסדיר של הצבא הצרפתי. HK416A5: דגם שפותח עבור צבא ארצות הברית כמחליף לפלטפורמת ה-M4 קרבין, הדגם כלל בין היתר עיצוב שונה לקת, יכולת להרכבת משתיק קול ובקר אש דו-צדדי. הדגם השתתף במכרז להחלפת הקרבין הסדיר בארצות הברית, אך לבסוף בוטל המכרז מבלי שנבחר מחליף ל-M4, עם זאת דגם זה הפך לדגם הסטנדרטי בהמשך הפיתוח והייצור של ה-HK416 והוא אף השתלב באופן מצומצם בבונדסוור וכוחות הביטחון והשיטור הגרמניים תחת השם G38. HK416A7: דגם שפותח עבור פיקוד הכוחות המיוחדים וכוחות הצי המיוחדים של גרמניה, בשירות כוחות גרמנים הוא נקרא G95. HK416A8: דגם שפותח כמחליף ל-G36 בתור רובה הסער הסדיר של הכוחות המזוינים של גרמניה. הוא החל להיקלט ביחידות הצבא ב-2021 תחת השם G95A1, עם גרסה מקוצרת בשם G95KA1. MR223: דגם חצי-אוטומטי שפותח ב-2007 לשוק האזרחי, בהמשך עם שינוי הקוטר שלו שונה שמו ל-MR556. בשנת 1999 יצאה דרישה להספקה של נשק תקיפה כיתתי (מכונה על ידי חיל הנחתים של ארצות הברית "רובה חי"ר אוטומטי" או IAR), נשק שמטרתו מתן אש סיוע מתמשכת ללא החלפת קנה, התחממות, או מעצורים, ותוך שמירה על דיוק מול המטרה. ב-2005 תוכנית הבחינה של כלי הנשק השונים החלה נוכח הניסיון הרב של כוחות ארצות הברית שנצבר בלחימה בעיראק ואפגניסטן, ביוני של אותה השנה חיל הנחתים של ארצות הברית שלח בקשות למספר ספקיות נשק ומכרז רשמי נפתח לבחירת רובה מתאים. תהליך הניסוי שכלל הגשות מהקלר וקוך (גרסה של ה-HK416), קולט (שהגישו שני נשקים) וFN Herstal (גרסה של ה-FN SCAR), הסתיים בדצמבר 2009 עם בחירת הדגם של הקלר וקוך, לאחר מספר חודשי התאמות וניסויים הנשק קיבל את השם הרשמי רובה חי"ר אוטומטי M27. ה-HK417 הוא רובה קלעים (רובה קרב) המבוסס על התאמת ה-HK416 לקליבר 7.62x51 מ"מ נאט"ו. הרובה המיוצר החל מ-2006, מדויק יותר ובעל טווח גבוה יותר, אך במחיר קצב אש נמוך ומחסנית קטנה יותר. הדגם הראשון פותח בשלושה גדלים; דגם "תקיפה" (קרבין, אורך קנה 304.8 מ"מ), דגם "סיור" (406.4 מ"מ), ודגם "צליפה" (508.0 מ"מ). בשירות גרמני דגם זה נקרא G27 ו-G28, בשירות ארצות הברית M110A1, ובשירות הכוחות הבריטים (SAS) נקרא L2A1. אוסטרליה אוסטרליה - דגם D10RS בשירות מ-2010. איטליה איטליה - בשירות מספר יחידות מיוחדות של הצבא והצי האיטלקי. אינדונזיה אינדונזיה - בשירות הצי האינדונזי ויחידת הלוט"ר של משטרת אינדונזיה. אירלנד אירלנד - דגם HK416A5 בשירות יחידות טקטיות של הגארדה שיכנה והכוחות המיוחדים של צבא ההגנה מ-2010. אסטוניה אסטוניה - בשירות פיקוד הכוחות המיוחדים מ-2012. ארצות הברית ארצות הברית - בשירות מספר יחידות צבא, נחתים, צי וכוחות משטרה, בהם: נאס"א, משטרת לוס אנג'לס, פיקוד המבצעים המיוחדים המשולבים וחיל הנחתים של ארצות הברית. דגם ה-HK417 (בשם M110A1) גם הוא בתהליך הכנסה לשירות הצבא כנשק קלעים סדיר. ברזיל ברזיל - דגמי HK416A3 ו-HK416A5 נמצאים בשירות יחידות טקטיות של המשטרה הפדרלית, חיל הים הברזילאי ופיקוד הכוחות המיוחדים מ-2012. גרמניה גרמניה - דגמים שונים הוכנסו לשירות כוחות הביטחון הגרמניים; HK416A5 בשם G38 (בשירות המשטרה הפדרלית של גרמניה), HK416A7 בשם G95 (בשירות הצי הגרמני והכוחות המיוחדים) ו-HK416A8 בשם G95A1 (בשירות סדיר של כוחות הבונדסוור). בנוסף דגמי ה-HK417 הוכנסו לשירות הצבא הגרמני תחת השמות G27 לרובה הקלעים הסטנדרטי (גרסת "סיור"), G27K לדגם המקוצר ו-G28 המבוסס על רובה הקלעים האזרחי. הונגריה הונגריה - דגם HK416A5 בשירות המרכז ללוחמה בטרור. הממלכה המאוחדת הממלכה המאוחדת - דגם HK417 (בשם L2A1) בשירות שירות האוויר המיוחד. פורטוגל פורטוגל - דגם HK416A5 וה-HK417 בשירות יחידות מיוחדות בצי, חיל האוויר, הצבא, משמר הרפובליקה הלאומי וכוח השיטור הימי. סינגפור סינגפור - בשירות הצי והכוחות המיוחדים של צבא סינגפור. צרפת צרפת - דגם HK416F שפותח עבור הכוחות המזוינים של צרפת נמצא בתהליך הכנסה לשירות סדיר במקום ה-FAMAS. M110 SASS (רובה צלפים חצי-אוטומטי) רובה M4 (רובה קרבין אמריקאי) קולט M5 (רובה קרבין אמריקאי) זיג זאואר XM7 (רובה סער מתחרה, שנבחר להחליף את ה-M4 בצבא ארצות הברית) IWI ערד (רובה קרבין ישראלי) אתר האינטרנט הרשמי של הקלר וקוך HK416 אודות ה-HK416 באתר Military Today. ‏Heckler & Koch HK416 A8 confirmed as new assault rifle for German army to replace G36, ‏15 בספטמבר 2022, Army Recognition. בצבא היבשה של הבונדסוור הגרמני, ה-HK416 מחליף את ה-G36 בתהליך שצפוי להסתיים בשנת 2026. איל בוגוסלווסקי, French army continues to arm with H&K's HK416F assault rifles, ה-14 במרץ 2022, IsraelDefense.